Bērkenheda

Bērkenheda (; ) ir pilsēta Anglijā, Mērzisaidas metropoles grāfistē, Viralas metropoles boro lielākā apdzīvotā vieta. Atrodas grāfistes rietumos Viralas pussalas ziemeļaustrumos pie Mērzi estuāra iepretī grāfistes galvenajai pilsētai Liverpūlei un  no valsts galvaspilsētas Londonas. Ar 325 tūkstošiem iedzīvotāju Bērkenheda ir 19. lielākā urbānā aglomerācija valstī."2011 Census – Built-up areas". ONS.

 Vēsture 
Apdzīvotās vietas nosaukums cēlies no senangļu valodas bircen — ‘bērzu rags’. Ap 1150. gadu šeit dibināta benediktīniešu priorija un 1318. gadā ar karaļa Edvarda II atļauju atvērta prāmju satiksme pār Mērzi. Līdz 19. gadsimtam Bērkenheda bija pārsvarā lauksaimniecības teritorija. 1817. gadā tika atvērta tvaikoņu prāmju pārceltuve pār Mērzi, kas ievērojami stimulēja pilsētas izaugsmi. Bērkenhedā attīstījās kuģubūve un metalurģija. 1886. gadā atvērtā Mērzi dzelzceļa līnija, kas pa tuneli zem upes savienoja Bērkenhedu ar Liverpūli, ievērojami sekmēja pilsētas tālāku izaugsmi. 1877. gadā Bērkenheda ieguva municipālā boro statusu, bet 1889. gadā — grāfistes boro statusu. 1934. gadā tika atklāts automobiļu satiksmes tunelis starp Bērkenhedu un Liverpūli. 1981. gada 23. novembrī pilsēta ievērojami cieta viesuļvētrā, kas tolaik bija spēcīgākā novērotā vētra valstī.

 Atsauces 

 Ārējās saites 

Kategorija:Anglijas pilsētas
Kategorija:Mērzisaida